გუნდაური (შუახევის მუნიციპალიტეტი)
გუნდაური — სოფელი საქართველოში, შუახევის მუნიციპალიტეტში, შუახევის ადმინისტრაციულ ერთეულში. მდებარეობს მდინარეების სხალთისა და ჩირუხისწყლის (მდინარე აჭარისწყლის მარცხენა შენაკადები) წყალგამყოფის ჩრდილო-დასავლეთ ნაწილის სამხრეთ კალთაზე, ჩირუხისწყლის მარჯვენა მხარეს. ზღვის დონიდან 880 მეტრზე. შუახევიდან დაშორებულია 7 კილომეტრით. 2014 წლის აღწერის მონაცემებით სოფელში ცხოვრობს 58 კაცი. სახელი უწოდეს გუნდაძეების საგვარეულოს მიხედვით.